Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 108/12/8802	Košice I, 16.5.2012
EEČ : 2-63-118-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v Košiciach a inde od novembra 2011 doposiaľ neplní pravidelne vyživovaciu povinnosť voči svojej maloletej dcére XXXXX., nar. XXXXX, hoci táto povinnosť mu vyplýva z  rozsudku Okresného súdu XXXXX pod sp. zn. XXXXX zo dňa 0XXXXX, ktorý nadobudol právoplatnosť dňa XXXXX, na základe ktorého je povinný prispievať na maloletú dcéru sumou vo výške 40,- Eur mesačne, vždy do 15. dňa v mesiaci vopred k rukám matky, čím takto dlhuje pre XXXXX XXXXX na výživnom sumu vo výške 200,- €.
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ XXXXX - DXXXXX sp. zn. ČVS: ORP-XXXXX z XXXXX bolo začaté trestné stíhanie a dňa XXXXX  vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že: 

- v Košiciach a inde od novembra 2011 doposiaľ neplní pravidelne vyživovaciu povinnosť voči svojej maloletej dcére XXXXX, nar. XXXXX, hoci táto povinnosť mu vyplýva z  rozsudku Okresného súdu XXXXX pod sp. zn. XXXXX zo dňa XXXXX, ktorý nadobudol právoplatnosť dňa XXXXX na základe ktorého je povinný prispievať na maloletú dcéru sumou vo výške 40,- Eur mesačne, vždy do 15. dňa v mesiaci vopred k rukám matky, čím takto dlhuje pre XXXXX XXXXX na výživnom sumu vo výške 200,- €.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Preskúmaním spisového materiálu som zistil, že obv. XXXXX poštovou poukážkou z 11.04.2012 a 06.05.2012 uhradil sumu 120 € a 80 €, celkovo teda 200 €. Uvedenú skutočnosť potvrdila aj poškodená XXXXX, obvinený tak nemá žiaden dlh na výživnom.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor